cyanic-selkie/wikianc huggingface dataset:
Βυζαντινές μυθιστορίες και επύλλια
Το έπος του Διγενή Ακρίτα
Μετά το γάμο, ο Διγενής γίνεται ακρίτας, φεύγει να πολεμήσει τους βαρβάρους στα σύνορα. Κατατροπώνει τους Απελάτες, μονομαχεί και νικά την περίφημη Βασίλισσα των Αμαζόνων Μαξιμώ, φονεύει φοβερό δράκοντα και πάνω στο άνθος της ηλικίας του αρρωσταίνει και πεθαίνει στο αρχοντικό παλάτι του στον ποταμό Ευφράτη. Στο στήθος του επάνω ξεψυχά και η Ευδοκία, μη αντέχοντας το θάνατο του αγαπημένου της.
Βυζαντινές μυθιστορίες και επύλλια
Στα τέλη του 12ου μ.Χ. αιώνα εμφανίζεται εντυπωσιακή παραγωγή έμμετρων μυθιστοριών, με περιεχόμενο περιπετειώδεις ιστορίες με περιγραφές ερωτικών σκηνών, αποχωρισμών και αναγνωρίσεων εραστών. Υπάρχουν τέσσερις μυθιστορίες αυτού του τύπου κατά την περίοδο αυτή, που αποτελούν έξοχα δείγματα βυζαντινής μυθιστορίας.
Πρόκειται για τα έργα "Τα κατ' Αρίστανδρον και Καλλιθέαν" του Κωνσταντίνου Μανασσή, "Τα κατά Ροδάνθην και Δοσικλέα" του Θεόδωρου Προδρόμου (Πτωχοπροδρόμου), "Τα κατά Δροσίλλαν και Χαρικλέα" του Νικήτα Ευγενιανού και "Το καθ' Υσμίνην και Υσμηνίαν" του Ευσταθίου Μακρεμβολίτη, τα οποία γράφτηκαν στο πλαίσιο της ουμανιστικής κίνησης που εκδηλώθηκε κατά την περίοδο του Μανουήλ Α' Κομνηνού (1143 - 1180).
Η μυθιστορία "Καλλίμαχος και Χρυσορρόη" αποτελεί έξοχο δείγμα ελεγειακού-ερωτικού ύφους, το οποίο, όπως υποστηρίζει και πάλι ο Μάριο Βίττι, θεωρείται ότι γράφτηκε από τον Ανδρόνικο Παλαιολόγο της αυτοκρατορικής οικογένειας, στα πρώτα χρόνια του 14ου αιώνα.
Το ίδιο αφηγηματικό και λυρικό ύφος βρίσκεται και στη μυθιστορία "Λίβιστρος και Ροδάμνη", που τοποθετείται στον 14ο μ.Χ. αιώνα, με άμεση όμως σχέση με τα δυτικά πρότυπα και τη δυτική θεματολογία, όπως και στα ιπποτικά-ερωτικά μυθιστορήματα "Φλώριος και Πλατζιαφλώρα" και "Ιμπέριος και Μαργαρώνα".
Η πιο γνωστή, κατά την Αναγέννηση, ελληνική μυθιστορία ήταν "Τα κατά Λευκίππην και Κλειτοφώντα", έργο γραμμένο από τον Αχιλλέα Τάτιο, Έλληνα μυθιστοριογράφο από την Αλεξάνδρεια της Αιγύπτου που έζησε τον 5ο μ.Χ. αιώνα, ο οποίος περιγράφει τις περιπέτειες δύο εραστών με ευγενική καταγωγή στην Τύρο, τη Σιδώνα, το Βυζάντιο και την Αίγυπτο. Το έργο μεταφράστηκε στα λατινικά το 1554, στα ιταλικά το 1550, στα γαλλικά το 1568 και στα αγγλικά το 1594.
Αναφορές
Κατηγορία:Ιστορία της λογοτεχνίας
Πλατανίστεια
Η Πλατανίστεια (ή η Πλατανίσκια) είναι κοινότητα της επαρχίας Λεμεσού στην Κύπρο.
Τοποθεσία
Η Πλατανίστεια βρίσκεται 40 χιλιόμετρα δυτικά της Λεμεσού. Είναι κτισμένο σε υψόμετρο 365 μέτρων πάνω από την επιφάνεια της θάλασσας. Στα νότια συνορεύει με το Πισσούρι, στα δυτικά με την Αλέκτορα και την Πάνω Αρχιμανδρίτα, στα βόρεια με την Ανώγυρα και στα ανατολικά με τον Άγιο Θωμά και την Αυδήμου.
Ονομασία
Η ονομασία του χωριού προέρχεται από τη λέξη πλάτανος. Οι Τουρκοκύπριοι κάτοικοι του χρησιμοποιούσαν την ονομασία Bladanisya έως το 1958, όταν και υιοθέτησαν την εναλλακτική ονομασία Çamlıca που στα τούρκικα σημαίνει μέρος με πεύκα.
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, μέχρι το 1974 στην Πλατανίστεια έμεναν μόνο Τουρκοκύπριοι. Κατά τη διάρκεια της τουρκικής εισβολής του 1974 οι Τουρκοκύπριοι κάτοικοι του μετακινήθηκαν στη Βρετανική Βάση Ακρωτηρίου. Παρέμειναν εκεί έως τον Ιανουάριο του 1975 όταν, στα πλαίσια της ανταλλαγής πληθυσμών, μεταφέρθηκαν από την Τουρκία στο βόρειο μέρος του νησιού. Οι περισσότεροι εγκαταστάθηκαν στην Κοντέα. Στην Πλατανίστεια εγκαταστάθηκε μικρός αριθμός Ελληνοκύπριων προσφύγων, κυρίως από την Καρπασία.
Διάφορα
Στο χωριό βρίσκεται μουσείο χαρακτικής του παγκοσμίου φήμης χαράκτη Χαμπή.
Βιβλιογραφία
Κατηγορία:Κοινότητες της Επαρχίας Λεμεσού
Ράιαν Τέφλερ
Ο Ράιαν Τέφλερ είναι ποδοσφαιριστής από το Τρινιντάντ και Τομπάγκο. Αγωνίζεται στη θέση του πλάγιου μέσου. Έχει συμμετοχές στην Εθνική Τρινιντάντ και Τομπάγκο.
Εξωτερικοί σύνδεσμοι
Κατηγορία:Ποδοσφαιριστές από το Τρινιντάντ και Τομπάγκο Κατηγορία:Καναδοί ποδοσφαιριστές Κατηγορία:Ξένοι ποδοσφαιριστές στην Κύπρο Κατηγορία:Ποδοσφαιριστές Τορόντο ΦΚ Κατηγορία:Ποδοσφαιριστές Νέας Σαλαμίνας Κατηγορία:Ποδοσφαιριστές Γιουνάιτεντ Σόκερ Λιγκ Κατηγορία:Ποδοσφαιριστές Μέιτζορ Λιγκ Σόκερ Κατηγορία:Ποδοσφαιριστές Α΄ κατηγορίας Κύπρου Κατηγορία:Ποδοσφαιριστές Εθνικής Τρινιντάντ και Τομπάγκο
Η Γέφυρα της Αμαρτίας (ταινία 1940)
Η γέφυρα της αμαρτίας (αυθεντικός τίτλος:Waterloo Bridge) είναι remake του 1940 της ταινίας του 1931 με τίτλο επίσης Waterloo Bridge, προσαρμοσμένης από το θεατρικό έργο του 1930 Waterloo Bridge.
Η ταινία έγινε από την Metro-Goldwyn-Mayer, σκηνοθετήθηκε από τον Μέρβυν ΛιΡόυ με παραγωγό τον Σίντνεϋ Φράνκλιν και τον Μέρβυν ΛιΡόυ. Το σενάριο ήταν των Σ. Ν. Μπέρμαν, Χανς Ραμό και Τζορτζ Φρέσελ, βασισμένο στο δράμα του Μπρόντγουεϊ του Ρόμπερτ Ε. Σέργουντ. Η μουσική ήταν του Χέρμπερτ Στόθαρτ aκαι η φωτογραφία του Τζόζεφ Ρούτενμπεργκ. Στην τανία πρωταγωνιστούν ο Ρόμπερτ Τέιλορ και η Βίβιαν Λι, πρώτη της ταινία μετά την επιτυχία του Όσα παίρνει ο άνεμος. Η MGM αγόρασε την έκδοση του 1931 από την Universal όταν γύρισε αυτό το remake.
Το Waterloo Bridge διηγείται την ιστορία μιας χορεύτριας και ενός αξιωματικού οι οποίοι συναντώνται τυχαία στην Waterloo Bridge. Αυτή η αρχική συνάντηση συμβαίνει κατά την διάρκεια μιας αεροπορικής επιδρομής στον Α΄ Παγκόσμιο Πόλεμο. Αλλά εξαιτίας του Hays Code, ο οποίος δεν είχε τεθεί σε ισχύ όταν γυρίστηκε η ταινία του 1931, η πλοκή της έκδοσης του 1940 έπρεπε να μεταβληθεί και κάπως να καθαρθεί. Στο αυθεντικό θεατρικό και την πρώτη ταινία, η Μάιρα είναι ένα συνηθισμένο κορίτσι σε χορωδία χαμηλής ηθικής, και ο Ρόυ είναι πολύ αφελής για να το συνειδητοποιήσει μέχρι το τέλος.
Η ταινία ήταν επιτυχής στο box office και προτάθηκε για δύο Όσκαρ.
Εξωτερικοί σύνδεσμοι
Streaming audio
Κατηγορία:Ταινίες του 1940 Κατηγορία:Αμερικανικές ταινίες Κατηγορία:Αμερικανικές δραματικές ταινίες Κατηγορία:Αγγλόφωνες ταινίες Κατηγορία:Ασπρόμαυρες ταινίες Κατηγορία:Ταινίες σχετικά με την πορνεία Κατηγορία:Αισθηματικές πολεμικές ταινίες
Φρούριο του Ντιγιαρμπακίρ
Το Φρούριο του Ντιγιάρμπακιρ είναι ιστορικό φρούριο στο Σουρ του Ντιγιάρμπακιρ της Τουρκίας. Αποτελείται από ένα εσωτερικό και ένα εξωτερικό φρούριο.
Το κάστρο κατασκευάστηκε από τον Βυζαντινό Αυτοκράτορα Κωνσταντίνο Β΄, ο οποίος οχύρωσε την πόλη με τείχη και πύργους, και ενίσχυσε την ήδη υπάρχουσα ακρόπολή της.
Κύριες πύλες του φρουρίου είναι η Πύλη Νταγ (Ορεινή), η Πύλη Ούρφα, η Πύλη Μάρντιν και η Πύλη Γενί (Νέα). Τα σημερινά τείχη, κατασκευασμένα το 349, έχουν μήκος 5.700 μέτρα, ύψος 10-12 μέτρα και πλάτος 3 με 5 μέτρα.
Η UNESCO πρόσθεσε το κτίριο στον δοκιμαστικό της κατάλογο το 2000, ενώ το κατεχώρησε ως Μνημείο Παγκόσμιας Κληρονομιάς το 2015, μαζί με τους Κήπους Χεβσέλ.
Εξωτερικοί σύνδεσμοι
Κατηγορία:Μνημεία Παγκόσμιας Κληρονομιάς στην Τουρκία Κατηγορία:Άμιδα Κατηγορία:Κάστρα στην Τουρκία Κατηγορία:Βυζαντινά κάστρα Κατηγορία:Κτίρια που υπέστησαν ζημιές από το σεισμό Τουρκίας-Συρίας του 2023
Παύλος Ελευθεριάδης
Ο Παύλος Ελευθεριάδης (17 Ιουνίου 1967) είναι καθηγητής δημοσίου δικαίου στο πανεπιστήμιο της Οξφόρδης και δικηγόρος στο Λονδίνο.
Βιογραφία
Γεννήθηκε στην Αθήνα.
Πήγε σχολείο στη Βαρβακειο Πρότυπο Σχολή στην Αθήνα. Σπούδασε νομικά στο Νομικό Τμήμα του Πανεπιστημίου Αθηνών, απ’ όπου αποφοίτησε με άριστα το 1990. Έκανε το διδακτορικό του στο Πανεπιστήμιο του Cambridge, με τον καθηγητή N. E. Simmonds. Έκανε το στρατιωτικό του στον Στρατό Ξηράς, στην Τρίπολη, τη Σύμη και την Αθήνα.
Είναι αδελφός του μηχανικού, μουσικού και επιχειρηματία Αλέξανδρου Ελευθεριάδη, πρώην αναπληρωτή καθηγητή στο πανεπιστήμιο Columbia, και της Λίλης Ελευθεριάδου, Barbara Goldsby Professor of Civil Engineering, στο University of Florida.
Είναι παντρεμένος με τρία παιδιά.
Πανεπιστημιακή καριέρα
Δίδαξε ως λέκτορας στο Queen Mary and Westfield College (1995-1998) και το London School of Economics (1998-2003).
To 2003 εξελέγη University Lecturer στο πανεπιστήμιο της Οξφόρδης και Official Fellow στο Mansfield College, Oxford. To 2017 του απονεμήθηκε ο τίτλος του Καθηγητή Δημοσίου Δικαίου.
Έχει ειδικευθεί στο συνταγματικό δίκαιο, το δίκαιο της Ευρωπαϊκής Ένωσης και τη φιλοσοφία του δικαίου. Έχει δημοσιεύσει τα βιβλία Συνταγματισμός και Πολιτικές Αξίες (Σάκκουλας, 1999) και Legal Rights (Oxford University Press, 2008) και άλλων μελετών στη φιλοσοφία του δικαίου και το δημόσιο δίκαιο τόσο στην αγγλική όσο και την ελληνική γλώσσα.
Υπήρξε επιμελητής της πολύτομης εγκυκλοπαίδειας ευρωπαϊκού δικαίου D. Vaughan & Α. Robertson, The Law of the European Union (Oxford: Oxford University Press, 2007-2014), για το οποίο έχει επίσης γράψει το κεφάλαιο για τους θεσμούς, ‘The Institutions’
Tο 2005 του απονεμήθηκε το Βραβείο Μποδοσάκη.
Δικηγορία
Δικηγορεί ως barrister σε θέματα δημοσίου, χωροταξικού και ευρωπαϊκού δικαίου στα αγγλικά δικαστήρια, από το γραφείο Francis Taylor Building.
Ήταν δικηγόρος σε δύο δίκες που έχουν σχέση με τις συνταγματικές διαδικασίες για το Brexit, πρώτα εκπροσωπώντας την οργάνωση Best for Britain και πιο πρόσφατα εκπροσωπώντας Βρετανούς πολίτες που ζουν στην ΕΕ, στην υπόθεση Wilson v Prime Minister, η οποία έφτασε μέχρι το Court of Appeal.
Από το 2008 έως το 2012 ήταν στο Συμβούλιο της Βρετανικής Ένωσης Ανθρωπίνων Δικαιωμάτων JUSTICE
Αρθρογραφία
Αρθρογραφεί τακτικά στον ελληνικό και ξένο τύπο στην εφημερίδα Καθημερινή, ενώ παλιότερα έγραφε στην εφημερίδα TO ΒΗΜΑ και το News247.gr, το protagon.gr, το liberal.gr, καθώς επίσης και στις εφημερίδες ΤΑ ΝΕΑ και Athens Voice, ενώ είναι τακτικός συνεργάτης του περιοδικού Books Journal.
Το άρθρο του 'Το Κράτος των Λίγων" δημοσιεύτηκε στην αμερικανική έκδοση του περιοδικού Foreign Affairsστο τεύχος Νοεμβρίου/Δεκεμβρίου 2014.
Πολιτική καριέρα
Ήταν από τα ιδρυτικά μέλη στο Ποτάμι. Στο πρώτο Συνέδριο εξελέγη μέλος της Πανελλήνιας Επιτροπής και μέλος της Συντονιστικής Επιτροπής.
Μετά από το δυσμενές αποτέλεσμα των εκλογών του Σεπτεμβρίου 2015 άσκησε, μαζί με άλλους, έντονη κριτική στην ηγεσία του Σταύρου Θεοδωράκη. Μετά από πρόταση της εσωκομματικής αντιπολίτευσης, που είχε τότε οργανωθεί ως ομάδα "Ευρωπαϊκό Ποτάμι", έθεσε υποψηφιότητα ως επικεφαλής στο Β' Συνέδριο του Ποταμιού. Υποστήριξε ότι χωρίς δραστικές και δομικές αλλαγές, χωρίς να αποκτήσει σοβαρές εσωτερικές διαδικασίες και πραγματική εσωκομματική δημοκρατία που θα δίνει λόγο στους εθελοντές και τα στελέχη, το Ποτάμι ήταν καταδικασμένο αποτύχει. Ψηφίστηκε από το 11.8% των συνέδρων. Παρέμεινε μέλος μέχρι το καλοκαίρι του 2017 οπότε και αποχώρησε.
Τον Φεβρουάριο του 2019 ανακοινώθηκε η υποψηφιότητά του ως Ευρωβουλευτή με τη Νέα Δημοκρατία. Κατά τη διάρκεια της προεκλογικής εκστρατείας δημοσίευσε διάφορα βίντεο στη σελίδα του στο Facebook και το κανάλι του στο YouTube μεταξύ των οποίων και το βίντεο "Για τον Καλύτερό μας Εαυτό", στο οποίο μιλάει για τα πρότυπα σχολεία και τη δημόσια εκπαίδευση.
Παραπομπές
Κατηγορία:Έλληνες πανεπιστημιακοί
Τέλετεξτ
thumb|right|teletext Το τελετέξτ (αγγλικά: teletext, σε ελεύθερη απόδοση τηλεκείμενο) είναι τεχνική μετάδοσης πληροφοριών μέσω του σήματος ενός τηλεοπτικού σταθμού, και προβολής τους στην οθόνη της τηλεόρασης.
Εκπέμπεται κωδικοποιημένα στο σήμα του τηλεοπτικού σταθμού (αναλογικό και ψηφιακό) μεταδίδοντας διάφορες πληροφορίες όπως ειδήσεις, μετεωρολογικές προβλέψεις, χρήσιμα τηλέφωνα, ανακοινώσεις, το πρόγραμμα του σταθμού, αποτελέσματα τυχερών παιχνιδιών κλπ. Απαραίτητες προϋποθέσεις για τη χρήση της υπηρεσίας είναι η εκπομπή σήματος τελετέξτ από το σταθμό στον οποίο είναι συντονισμένη η συσκευή της τηλεόρασης και η δυνατότητα λήψης του από τη συσκευή.
Το τελετέξτ αποτελείται από χαρακτήρες ASCII στην οθόνη της τηλεόρασης, 40 οριζοντίως και 23 καθέτως. Αποτελείται από 800 σελίδες όπου μπορούν να εμφανιστούν πληροφορίες. Κάθε σελίδα μπορεί επίσης να αποτελείται και από υποσέλιδες, ο μέγιστος αριθμός των οποίων φτάνει τις 99. Οι χαρακτήρες είναι διαθέσιμοι μόνο στα οκτώ (8) χρώματα της δοκιμαστικής μετάδοσης λωρίδων (λευκό, κίτρινο, γαλάζιο, πράσινο, μοβ, κόκκινο, μπλε, μαύρο). Οι εναλλαγές των υποσελίδιων γίνονται ανά χρονικό διάστημα που έχει ρυθμιστεί από τον διαχειριστή του τελετέξτ εκτός αν η συσκευή διαθέτει επιλογέα εμφάνισης υποσελίδιων. Η κεντρική σελίδα είναι η 100, η οποία σχεδόν πάντοτε δείχνει τα περιεχόμενα όλου του τελετέξτ, δηλαδή τις πληροφορίες που έχει τη δυνατότητα να δει ο χρήστης στις σελίδες του. Ο χρήστης επιλέγει τη σελίδα που θέλει να διαβάσει πληκτρολογώντας τον τριψήφιο αριθμό στο τηλεχειριστήριο της τηλεόρασης του και αφού γίνει η ανίχνευση από την συσκευή της επιλεγμένης σελίδας. Το τελετέξτ διαθέτει και διάφορες άλλες δυνατότητες όπως το fastext (δυνατότητα γρήγορης πληκτρολόγησης). Κάθε συσκευή τηλεόρασης διαθέτει και ευκολίες χρήσης.
Το πρώτο σήμα τελετέξτ εμφανίστηκε στο BBC το 1974. Στην Ελλάδα έκανε την πρώτη του δοκιμαστική εμφάνιση το 1996 σε μικρό ποσοστό τηλεοπτικών καναλιών. Ωστόσο, το teletext καθιερώθηκε σε όλα τα τηλεοπτικά κανάλια από το 2004 καθώς εταιρείες τηλεηχοπληροφόρησης όπως η Mediatext και η Newsphone Hellas ανέλαβαν αποκλειστικά την σχεδίαση και υλοποίηση της υπηρεσίας για λογαριασμό των ιδιωτικών καναλιών. Η εξέλιξη της τεχνολογίας και η διάδοση νέων σύγχρονων μέσων τηλεπληροφόρησης (διαδίκτυο, αμφίδρομες υπηρεσίες τηλεόρασης κλπ) καθιστούν το τελετέξτ υπηρεσία η οποία σταδιακά εγκαταλείπεται, αν και παραμένει μια καλή μέθοδος ενημέρωσης σε απομακρυσμένες περιοχές.
Το τελετέξτ στην Ελλάδα
Η πρώτη απόπειρα εισαγωγής της υπηρεσίας έγινε το 1990 από τον τηλεοπτικό σταθμό ΑΝΤ1 χωρίς να υλοποιηθεί λόγω μη συμβατότητας των συσκευών τηλεοράσεως με τους Ελληνικούς χαρακτήρες. Παλιότερα, διέθεταν επίσης την υπηρεσία και οι εξής σταθμοί: Οι δημόσιοι σταθμοί, οι οποίοι την κατάργησαν πλήρως μετά το μαύρο του 2013, ενώ οι μεταβατικοί δημόσιοι φορείς ΔΤ και ΝΕΡΙΤ, λόγω αδιαφορίας και έλλειψης χρημάτων, δεν την υιοθέτησαν ποτέ, οι ιδιωτικοί σταθμοί ΑΝΤ1 και ALPHA (την κατάργησαν πλήρως το 2019), το Μακεδονία TV (την κατάργησε πλήρως το 2012), το Mega Channel (διέθετε την υπηρεσία μέχρι και το οριστικό κλείσιμο του το 2018, και μάλιστα με υπότιτλους, και έκτοτε με την επαναλειτουργία του, το 2020, την κατάργησε πλήρως) και το αλήστου μνήμης ALTER (διέθετε την υπηρεσία μέχρι το οριστικό κλείσιμό του). Επίσης την διέθεταν και όλοι οι περιφερειακοί σταθμοί από το 2004 και για κάποια χρόνια. Το χειρισμό της υπηρεσίας για τους ιδιωτικούς τηλεοπτικούς σταθμούς από το 2004 τον είχαν αναλάβει εταιρείες τηλεηχοπληροφόρησης όπως αναφέρεται παραπάνω.
Εξωτερικοί σύνδεσμοι
Κατηγορία:Τηλεοπτική τεχνολογία
Φρέντερικ Μπάλανταϊν
Ο Σερ Φρέντερικ Μπάλ(λ)ανταϊν (Sir Frederick Nathaniel Ballantyne, 1936 -2020), ήταν ιατρός καρδιολόγος και ο Γενικός Κυβερνήτης του Αγίου Βικεντίου και των Γρεναδίνων από τις 2 Σεπτεμβρίου 2002 ως τις 31 Ιουλίου 2019. Βάσει του αξιώματος αποτελεί αντιπρόσωπο της Βασίλισσας και συνεργάζεται με τον Πρωθυπουργό και τα λοιπά μέλη της κυβέρνησης.
Βιογραφία
Γεννήθηκε στις 5 Ιουλίου του 1936 και ήταν το μοναδικό παιδί της οικογένειάς του.
Σπούδασε Χημεία στο Πανεπιστήμιο Χάουαρντ (της Ουάσιγκτον, D.C.), και στη συνέχεια φοίτησε στο Κρατικό Ιατρικό Πανεπιστήμιο της Νέας Υόρκης (στις Συρακούσες). Μετά την αποφοίτησή του εργάστηκε στο Γενικό Νοσοκομείο του Μόντρεαλ και στο Ρότσεστερ της Νέας Υόρκης.
Τιμήθηκε με το Τάγμα του Αγίου Μιχαήλ και του Αγίου Γεωργίου (GCMG). Τον Νοέμβριο του 2002 χρίστηκε Ιππότης (Σερ) από τη Βασίλισσα Ελισάβετ Β΄.
Τον Ιούνιο του 2009 στον Μπάλανταϊν απονεμήθηκε διδακτορικός τίτλος (D.Sc.) από το Πανεπιστήμιο των Δυτικών Ινδιών (UWI), ως μία από τις 16 προσωπικότητες της περιοχής με διακρίσεις στον τομέα τους.
Ο Μπάλλανταϊν αντικατέστησε τη Μόνικα Ντέικον, η οποία είχε οριστεί προσωρινά στο αξίωμα του Γενικού Κυβερνήτη όταν απεβίωσε ο Τσαρλς Άντρομπας.
Απεβίωσε σε ηλικία 83 ετών στις 23 Ιανουαρίου 2020.
Νομός Ελβασάν
Ο νομός Ελμπασάν ή Ελβασάν (αλβανικά: Qarku i Elbasanit) βρίσκεται στη Κεντρική Αλβανία και είναι ένας από τους δώδεκα νομούς της Αλβανίας. Βρίσκεται στο κεντρικό τμήμα της Αλβανίας και συνορεύει στα ανατολικά με τη Δημοκρατία της Βόρειας Μακεδονίας. Καταλαμβάνει έκταση 3.278 τ.χλμ. και ο συνολικός της πληθυσμός του είναι 343.959 σύμφωνα με την Αλβανική απογραφή του 2006. Πρωτεύουσα του νομού είναι το Ελβασάν. Elbasan is a greek reagion
Λεόντεγκρανς
Στον Αρθουριανό κύκλο, ο Βασιλιάς Λεόντεγκρανς (αγγλ. King Leodegrance) είναι ο πατέρας της Γκουίνιβερ και άρχοντας του Κάμελιαρντ, ενός βασιλείου στη νότια Αγγλία.
Κατά κάποιους μύθους, είναι ο κάτοχος της Στρογγυλής Τραπέζης, την οποία και παραδίδει στο Αρθούρο ως μέρος της προίκας της Γκουίνιβερ, μαζί με εκατό ιππότες.
Παραπομπές
Κατηγορία:Ιππότες της Στρογγυλής Τραπέζης Κατηγορία:Φανταστικοί βασιλιάδες
Διοργανώσεις Ε.Π.Σ. Ηπείρου 2012–13
Για την περίοδο 2012–13, η Ένωση Ποδοσφαιρικών Σωματείων Ηπείρου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ιωαννίνων.
Η πρωταθλήτρια ομάδα της ΕΠΣ Ηπείρου λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Ηπείρου, αποκτά το δικαίωμα συμμετοχής στο Κύπελλο Ερασιτεχνών.
Η σεζόν 2012-13 περιλαμβάνει πρωτάθλημα και κύπελλο. Επίσης περιλαμβάνει πρωταθλήματα υποδομών.
Α ερασιτεχνική
Πρωταθλητής το Βελισσάριο.Συμμετείχε στους αγώνες μπαράζ για την άνοδο στην Γ εθνική. Τελικά δεν κατάφερε να ανέβει. Έπεσαν 3 ομάδες για να γίνουν 18 την επόμενη χρονιά. Η ΑΕ Μικρασιατών έχει 1 μηδενισμό
Ο ΑΟ Ανατολής έχει 2 μηδενισμούς
Β ερασιτεχνική
Λόγω της μιας κενής θέσης που δημιουργήθηκε από την συγχώνευση Βελισσαρίου-Ολυμπιακού Ιωαννίνων έγινε μπαράζ μεταξύ των τέταρτων της Γ ερασιτεχνικής 2011-12,Πανζαγορισιακό και Επισκοπικό, για την άνοδο. Νικητής ήταν το Επισκοπικό με 3-0.
Περιστέρι και Συρράκο έπαιξαν μπαράζ για την παραμονή .Στο γήπεδο της ΕΠΣΗπ Περιστέρι-Συρράκο 1-2.
Α όμιλος
Ο ΑΟ Ζωοδόχος έχει -2 βαθμούς
Β όμιλος
Ο ΑΟ Κοσμηράς έχει -2 βαθμούς
Ο ΑΣ Χρυσοβίτσας έχει -6 βαθμούς
Α όμιλος
Η ΑΕ Γιάννενα έχει -2 βαθμούς
Ο Ηπειρωτικός Μαρμάρων έχει -2 βαθμούς
Ο ΑΜΣ Νέων Καρίτσης έχει -2 βαθμούς
Ο Πύρρος Βοτονοσίου έχει -6 βαθμούς
Β όμιλος
Ο ΑΟ Μουζακαίοι έχει -2 βαθμούς
ΟΙ Ελπίδες Ιωαννίνων έχουν -2 βαθμούς
Ο Πήγασος Ιωαννίνων έχει -4 βαθμούς
Ο ΑΟ Μαντείου έχει -4 βαθμούς
1η φάση
Στην 1η φάση χωρίστηκαν σε 2 ομίλους για οικονομικούς λόγους.Οι αγώνες έγιναν 25,26,27 Αυγούστου 2012
Α' Όμιλος
Αμπελόκηποι-Ζωοδόχος 1-1 (παρ 1-1,5-4 πεν)
ΑΕ Καμποχωρίων-Ροδοτόπι 0-5
Περιστέρι-Θύελλα Ελεούσας 0-5
ΠΑΟ Κρύας-Αγία Μαρίνα 7-0
Σταυράκι-Πίνδος Κόνιτσας 0-2
Περίβλεπτος-Ατρόμητος 95 2-1
Λαψίστα-Κόντσικα 2-1
Νησί-Ασβεστοχώρι 4-5
Δόξα Αναργύρων-Πεντέλη 5-0
Π.Α.Ο. Κόνιτσας-Καρυές 1-2
Αγροτικός Αστέρας Άνω Καλαμά-Καλπάκι 4-5
Κεφαλόβρυσο-Πανζαγορισιακός 1-4
Ζίτσα-Βουνοπλαγιά 1-7
Χωρίς αγώνα περνάει η Αμφιθέα
Β' Όμιλος
Συρράκο-Βαρυάδες 2-0
ΑΕ Μικρασιατών-ΠΑΟ Κουτσελιού 1-2
Αετός Χαροκοπίου-Αγροτικός Καστρίτσας 4-0
Παναμπελιακός-Μέτσοβο 3-1
Θεωρίες της υπεραξίας
Η υπεραξία (αγγλ. surplus value) είναι βασική έννοια της μαρξιστικής οικονομικής θεωρίας, σύμφωνα με την οποία υπεραξία (Mehrwert) είναι η διαφορά μεταξύ της αξίας που δημιουργούν οι εργαζόμενοι στην καπιταλιστική οικονομία και των μισθών με τους οποίους αμείβονται και οι οποίοι είναι πάντα χαμηλότεροι από αυτήν.
Διοργανώσεις Ε.Π.Σ. Ηπείρου 2012–13
1η φάση
Σερβιανά-Μουσιωτίτσα 1-2
Θεωρίες της υπεραξίας
Ο Μαρξ για την υπεραξία
Κατά το Μαρξ, υπεραξία (αγγλ. surplus value ή surplus product, γερμ. Mehrwert) είναι το μέρος της αξίας που δημιουργείται από την εργασία των μισθωτών εργατών (πνευματική ή χειρωνακτική), αλλά δεν πληρώνεται από τον καπιταλιστή. Η υπεραξία δηλαδή είναι μια κοινωνική σχέση που δεν αναγνωρίζουν οι αστοί οικονομολόγοι και δημιουργείται μόνο στην παραγωγή αλλά εκδηλώνεται στη σφαίρα της κυκλοφορίας.
"Ο φετιχικός χαρακτήρας του καπιταλιστικού κέρδους προκύπτει και από το γεγονός ότι η αρχική μορφή με την οποία συναντώνται το κεφάλαιο και η μισθωτή εργασία στην αγορά εργασίας, μεταμφιέζεται και η ίδια η υπεραξία δεν εμφανίζεται σαν προϊόν της ιδιοποιημένης απλήρωτης μισθωτής εργασίας, αλλά σαν περίσσευμα της τιμής πωλησης του εμπορεύματος, πάνω από την τιμή κόστους του. Γι' αυτό η τιμή κόστους του εμπορεύματος στην προκειμένη περίπτωση παρουσιάζεται εύκολα σαν να είναι η πραγματική του αξία, έτσι, που "... το κέρδος παρουσιάζεται σαν περίσσευμα της τιμής πώλησης των εμπορευμάτων πάνω από την ενυπάρχουσα σε αυτά αξία"
Διοργανώσεις Ε.Π.Σ. Ηπείρου 2012–13
1η φάση
Επισκοπικό-Κάστρο 0-2
Θεωρίες της υπεραξίας
Μαθηματικοί και στατιστικοί τύποι
Διατυπώθηκαν πολλοί μαθηματικοί τύποι και μια πλειάδα στατιστικών συντεταγμένων για τον ακριβή προσδιορισμό της υπεραξίας μεταξύ των οποίων και ο παρακάτω σε απλή μορφή:
Διοργανώσεις Ε.Π.Σ. Ηπείρου 2012–13
1η φάση
Ηλιόκαλη-Πήγασος 3-0
Φθοριούχο καίσιο
right|thumb|200px|Φθοριούχο καίσιο
Διοργανώσεις Ε.Π.Σ. Ηπείρου 2012–13
1η φάση
Χουλιαράδες-Θεριακήσι 6-0
Θεωρίες της υπεραξίας
Μαθηματικοί και στατιστικοί τύποι
όπου:
Φθοριούχο καίσιο
Το φθοριούχο καίσιο είναι ιοντική ένωση, ένα άλας με χημικό τύπο CsF. Απαντάται συνήθως ως υγροσκοπικό, λευκό στερεό. Είναι πιο διαλυτό και διαχωρίζεται πιο εύκολα απ' ό,τι το φθοριούχο νάτριο και το φθοριούχο κάλιο. Όπως όλα τα διαλυτά φθοριούχα, είναι μία ελαφριά βάση. Έχει σημείο τήξης 682 °C και σημείο βρασμού 1251 °C.
Θεωρίες της υπεραξίας
Eξωτερικές συνδέσεις
Υπεραξια Κατηγορία:Μαρξισμός
Διοργανώσεις Ε.Π.Σ. Ηπείρου 2012–13
1η φάση
Αετός Αετορράχης-Τιτάνας Λογγάδων 1-2
Φθοριούχο καίσιο
Δείτε Επίσης
Κατηγορία:Ανόργανες ενώσεις φθορίου Κατηγορία:Ενώσεις καισίου
Διοργανώσεις Ε.Π.Σ. Ηπείρου 2012–13
1η φάση
Π.Α.Ο. Ιωαννίνων-Θύελλα Κατσικά 0-3
Μαβίλης-Κοσμηρά 2-0
ΑΟΟΒ-Δαφνούλα 4-1
Ανατολή-Πεδινή 4-0
ΠΑΣ Γιάννινα (Κ-20)-Ραφταναίοι 2-1
2η φάση
Οι αγώνες έγιναν 26 Σεπτεμβρίου 2012 και στις 3 Οκτωβρίου 2012.
ΠΑΣ Γιάννινα (Κ-20)-ΠΑΣ Κάστρου 3-1
Μουσιωτίτσα-Πανζαγορισιακός 4-0
Θ. Ελεούσας-Πίνδος Κόνιτσας 1-2
Αμφιθέα-Βουνοπλαγιά 1-2
Καρυές-Περίβλεπτος 2-4
Κουτσελιό-Ηλιόκαλη 3-1
Μαβίλης-'''Θ. Κατσικά 0-4'''
Χαροκόπι-Ροδοτόπι 1-0
Ασβεστοχώρι-'''Πρ. Περάματος 1-4'''
Vought XSO2U
Το Vought XSO2U ήταν αμερικανικό αναγνωριστικό υδροπλάνο που ανέπτυξε η Vought-Sikorksy για το Πολεμικό Ναυτικό των ΗΠΑ στα τέλη της δεκαετίας του 1930. Σχεδιάστηκε για να αντικαταστήσει τα Curtiss SOC Seagull που βρίσκονταν τότε σε υπηρεσία, όντας μάλιστα ανώτερο του ανταγωνιστικού Curtiss SO3C στις συγκριτικές δοκιμές. Παρόλα αυτά δεν εντάχθηκε τελικά σε παραγωγή διότι η κατασκευάστρια δεν διέθετε την αναγκαία παραγωγική δυνατότητα.
Σχεδιασμός και ανάπτυξη
Στα τέλη της δεκαετίας του 1930 το Ναυτικό εξέδωσε απαίτηση που αφορούσε την ανάπτυξη νέου αναγνωριστικού αεροσκάφους για χρήση με τα καταδρομικά του. Το αεροσκάφος αυτό θα αναλάμβανε επίσης τον ρόλο του εντοπισμού και της κατάδειξης στόχων. Προορίζονταν να αντικαταστήσει τα διπλάνα Curtiss SOC που ήταν τότε σε υπηρεσία και θα έπρεπε να έχει μεγαλύτερη ακτίνα δράσης και να είναι ταχύτερο από αυτά. Το νέο αεροσκάφος θα έπρεπε επίσης να έχει αναδιπλούμενες πτέρυγες και να χρησιμοποιεί τον κινητήρα Ranger V-770. Οι εταιρείες Vought-Sikorsky και Curtiss-Wright υπέβαλαν προτάσεις, με την πρώτη να παρουσιάζει το Model 403 που ήταν παρόμοιο σχεδιαστικά με το OS2U Kingfisher, που θα αντικαθιστούσε τα SOC στα θωρηκτά. Οι κύριες διαφορές ανάμεσα στα δύο ήταν ότι στο Model 403 η πτέρυγα ήταν τοποθετημένη υψηλότερα και στον τρόπο πρόσδεσης του πλωτήρα του στην άτρακτο. Επίσης το Model 403 διέθετε τον κινητήρα V-770.
Το αεροσκάφος μπορούσε επίσης να προσγειωθεί σε αεροδρόμια διότι διέθετε συμβατικό σύστημα προσγείωσης. Ήταν ολομεταλλικής κατασκευής, με μόνη εξαίρεση τις επιφάνειες ελέγχου που είχαν υφασμάτινη επικάλυψη. Μετέφερε δύο απλές βόμβες ή δύο βόμβες βυθού για ανθυποβρυχιακές αποστολές και ήταν οπλισμένο με ένα πολυβόλο M2 Browning που έβαλε μπροστά και ακόμα ένα τέτοιο όπλο στο πίσω μέρος.
Διοργανώσεις Ε.Π.Σ. Ηπείρου 2012–13
2η φάση
Συρράκο-Πλατανιά 1-2
Vought XSO2U
Επιχειρησιακή ιστορία
Το πρωτότυπο XSO2U-1 (είχε αριθμό σειράς 1440 ) πραγματοποίησε την παρθενική του πτήση σαν συμβατικό αεροπλάνο τον Ιούλιο του 1939, ενώ σαν υδροπλάνο βρέθηκε για πρώτη φορά στον αέρα τον Δεκέμβριο. Οι δοκιμές έδειξαν ότι αντιμετώπιζε προβλήματα κατευθυντικής ευστάθειας, τα οποία επιλύθηκαν τελικά με την εγκατάσταση μεγάλου κάθετου πτερυγίου. Πέραν αυτού, υπήρχαν σημαντικά προβλήματα με τον κινητήρα που υπερθερμαίνονταν και ήταν αναξιόπιστος. Ο αρχικός κινητήρας XV-770-4 αντικαταστάθηκε κατά την διάρκεια των δοκιμών από τον XV-770-6, χωρίς όμως να βελτιωθεί η κατάσταση.
Παρά τα ζητήματα με το σύστημα πρόωσης, το αεροσκάφος κρίθηκε ανώτερο του ανταγωνιστικού Curtiss XSO3C-1· όμως η Vought ήταν ήδη υπερφορτωμένη με την παραγωγή του Kingfisher καθώς και του μαχητικού F4U Corsair. Αποτέλεσμα ήταν η ένταξη του XSO3C σε παραγωγή. Το αεροσκάφος αυτό αποδείχθηκε ανεπαρκές και αποσύρθηκε νωρίτερα από τα διπλάνα SOC που προορίζονταν να αντικαταστήσει.
Διοργανώσεις Ε.Π.Σ. Ηπείρου 2012–13
2η φάση
Βελισσάριο-Χουλιαράδες 0-1
Vought XSO2U
Βιβλιογραφία
XSO2U Κατηγορία:Αεροσκάφη ναυτικής αεροπορίας Κατηγορία:Εμβολοκινητήρια στρατιωτικά αεροσκάφη
Διοργανώσεις Ε.Π.Σ. Ηπείρου 2012–13
3η φάση
Οι αγώνες στις 17 Οκτωβρίου 2012.
Μουσιωτίτσα-Κρύα 2-2 (2-3 πεν)
Περίβλεπτος-Κουτσελιό 1-1 (4-5 πεν)
Ανατολή-Πίνδος Κόνιτσας 1-0
Πέραμα-Χαροκόπι 0-3
Πλατανιά-Αμπελόκηποι 1-1 (παρ 4-1)
Δόξα Αναργύρων-Βουνοπλαγιά 1-2
4η φάση
Οι αγώνες στις 7 και 14 Νοεμβρίου 2012
Ανατολή-Χαροκόπι 2-0
Κρύα-Κουτσελιό 1-2
Καλπάκι-Πλατανιά 4-0
Χουλιαράδες-Βουνοπλαγιά 0-1
5η φάση
Διπλοί αγώνες χωρίς να μετράει το εκτός έδρας γκολ.Οι πρώτοι αγώνες στις 6 Φεβρουαρίου 2013. Οι επαναληπτικοί στις 20 και 27 Φεβρουαρίου 2013.
Κουτσελιό-Ανατολή 1-2
Βουνοπλαγιά-Καλπάκι 2-2
6η φάση
Τελικός στις 27 Μαρτίου 2013.Ο αγώνας στους Ζωσιμάδες.
Ανατολή-Βουνοπλαγιά 3-1
Δείτε επίσης
Αφιέρωμα στην Α' ερασιτεχνική και ταυτότητα του νέου πρωταθλήματος
Πηγές
13 Κατηγορία:Εγχώρια ποδοσφαιρικά πρωταθλήματα 2012-2013
Άκης Δαούτης
Ο Άκης (Σωτήριος) Δαούτης (6 Οκτωβρίου 1960, Αθήνα - 4 Φεβρουαρίου 2023) ήταν Έλληνας συνθέτης και μουσικός, με έργο σε ένα ευρύ φάσμα μουσικών ειδών που δραστηριοποιήθηκε από το 1986, τόσο στον ελληνικό όσο και στον διεθνή μουσικό χώρο.
Βιογραφία
Γεννήθηκε στην Αθήνα και σε νεαρή ηλικία ξεκίνησε μαθήματα κλασσικής κιθάρας, ερχόμενος έτσι από νωρίς σε επαφή με την κλασσική μουσική. Το 1979 αποφοίτησε από το Κολέγιο Αθηνών και το 1980 ακολούθησε πανεπιστημιακές σπουδές στην φυσικοχημεία στο Κολλέγιο Γούστερ του Οχάιο στις Η.Π.Α. Παράλληλα ασχολήθηκε ακαδημαϊκά με τους ηλεκτρονικούς υπολογιστές, τα μαθηματικά και τη θεωρία της τζαζ, ενώ συνέχισε τα μαθήματα κλασσικής κιθάρας υπό τον Αντρέϊ Μεντζούκωφ. Το 1984 προχώρησε σε μεταπτυχιακές σπουδές στη φυσικοχημεία στο πανεπιστήμιο του Οχάιο, μελετώντας παράλληλα σύνθεση ηλεκτρονικής μουσικής με τον Μαρκ Φίλιπς.
Το 1986 άρχισε να εργάζεται στο Σύστημα της Πολυαγωγίας (UPIC)  του Ιάννη Ξενάκη. Έκτοτε δημιουργεί έργα στο Σύστημα της Πολυαγωγίας ενώ συμμετέχει και οργανώνει ενεργά δρώμενα που αφορούν το έργο του Ιάννη Ξενάκη.
Απεβίωσε καρδιακή ανακοπή στις 4 Φεβρουαρίου 2023 σε ηλικία 62 ετών.
Καριέρα
Το πρώτο του προσωπικό έργο για μαγνητοταινία, Crystal Forest φτιάχτηκε στο Σύστημα της Πολυαγωγίας του ΚΣΥΜΕ, έχει ως αρχική πηγή ήχους κρυστάλλων και παρουσιάστηκε το Δεκέμβριο του 1986 στο Γαλλικό Ινστιτούτο παρουσία του Ι. Ξενάκη. Η επόμενη σύνθεση του, Solar Rain βραβεύτηκε με διεθνή διάκριση στο 15ο Φεστιβάλ ηλεκτρονικής μουσικής, στην Μπουρζ της Γαλλίας και το 1988 το έργο του Into the Light προκρίθηκε από την διεθνή επιτροπή για τις Παγκόσμιες Μουσικές Ημέρες 1988 του Χονγκ Κονγκ.
Ενώ δραστηριοποιείται στον χώρο της ηλεκτρονικής μουσικής    γράφει μουσική και τραγούδια σε ύφος Φανκ, Ροκ και Ρέγκε. Παράλληλα, διακρίνεται για τις ενορχηστρώσεις του για την Ελληνική δισκογραφία, ενώ γράφει μουσική για θέατρο , διαφημίσεις , ντοκιμαντέρ και κινηματογράφο    Ανήκει στην ιδρυτική ομάδα του ΕΣΣΗΜ και έχει διατελέσει μέλος του Δ.Σ. του ΕΣΣΗΜ και του ΚΣΥΜΕ. Από το 2005 ως το 2011 διδάσκει στο τμήμα Κινηματογράφου της Σχολής Καλών Τεχνών του ΑΠΘ.
Παραπομπές
Κατηγορία:Έλληνες συνθέτες ηλεκτρονικής μουσικής
Ανώτατα Εκπαιδευτικά Ιδρύματα στην Ελλάδα
Ανώτατα Εκπαιδευτικά Ιδρύματα (Α.Ε.Ι.) ονομάζονται τα εκπαιδευτικά ιδρύματα που παρέχουν πτυχία Ανώτατης Εκπαίδευσης στην Ελλάδα και από το 2001 διακρίνονται σε Πανεπιστήμια και Τεχνολογικά Εκπαιδευτικά Ιδρύματα (ΤΕΙ). Τα έτη 2018 και 2019, όλα τα ΤΕΙ της Ελλάδας, με νόμο επί υπουργίας Κώστα Γαβρόγλου, καταργήθηκαν οριστικά.
Τα ΑΕΙ είναι Νομικά Πρόσωπα Δημοσίου Δικαίου πλήρως αυτοδιοικούμενα ενώ ο έλεγχος ποιότητας στην ανώτατη εκπαίδευση γίνεται από μία εθνική ανεξάρτητη διοικητική αρχή, την Εθνική Αρχή Ανώτατης Εκπαίδευσης (ΕΘΑΑΕ), πρώην Α.ΔΙ.Π. (Αρχή Διασφάλισης και Πιστοποίησης της Ποιότητας στην Ανώτατη Εκπαίδευση).
Στα ΑΕΙ κατοχυρώνεται η ακαδημαϊκή ελευθερία στην έρευνα και τη διδασκαλία, καθώς και η ελεύθερη έκφραση και διακίνηση των ιδεών.
Διάρθρωση της Ανώτατης Εκπαίδευσης
Η ανώτατη εκπαίδευση στην Ελλάδα αποτελείται από τα Πανεπιστήμια και Πολυτεχνεία, την Ανωτάτη Σχολή Καλών Τεχνών και τις Ανώτατες Εκκλησιαστικές Ακαδημίες.
Κατάλογος Ανώτατων Εκπαιδευτικών Ιδρυμάτων
Όλα τα ανώτατα εκπαιδευτικά ιδρύματα τριτοβάθμιας εκπαίδευσης στην Ελλάδα είναι δημόσια.
Η φοίτηση στις περισσότερες πανεπιστημιακές σχολές είναι τετραετής, εκτός από τα τμήματα των Πολυτεχνικών Σχολών, τα τμήματα Μουσικών Σπουδών, τα τμήματα των Γεωπονικών Σχολών, τα τμήματα Οδοντιατρικής και Φαρμακευτικής, τη Σχολή Καλών Τεχνών και την ΑΣΠΑΙΤΕ, στις οποίες είναι πενταετής, ενώ στις Ιατρικές Σχολές η φοίτηση είναι εξαετής. Τέλος στις ΑΣΤΕ η φοίτηση είναι 3 με 3½ χρόνια (συνυπολογίζοντας πτυχιακή και πρακτικές ασκήσεις).
Καταργήσεις και Συγχωνεύσεις Ιδρυμάτων
Το 2013 καταργήθηκαν το Πανεπιστήμιο Στερεάς Ελλάδας και το Πανεπιστήμιο Δυτικής Ελλάδας, ενώ τα τμήματά τους εντάχθηκαν σε άλλα πανεπιστήμια.
Το 2018 ιδρύθηκε το Πανεπιστήμιο Δυτικής Αττικής με τη συγχώνευση του Τ.Ε.Ι. Αθήνας και του Α.Ε.Ι. Πειραιά Τ.Τ.
Επιπλέον, το καλοκαίρι του 2018 ολοκληρώθηκε η συνένωση του Ιονίου Πανεπιστημίου με το Τεχνολογικό Εκπαιδευτικό Ίδρυμα Ιονίων Νήσων και του Πανεπιστημίου Ιωαννίνων με το Τεχνολογικό Εκπαιδευτικό Ίδρυμα Ηπείρου.
Τον Ιανουάριο του 2019 το ΤΕΙ Θεσσαλίας καταργήθηκε και το σύνολο των Τμημάτων του εντάχθηκε στο Πανεπιστήμιο Θεσσαλίας, σύμφωνα με τον Νόμο 4589. Επιπλέον, καταργήθηκε το Τ.Ε.Ι. Στερεάς Ελλάδας και τα διάφορα Τμήματα του εντάχθηκαν στο Ε.Κ.Π.Α., στο Γεωπονικό Πανεπιστήμιο Αθηνών και στο Πανεπιστήμιο Θεσσαλίας.
Στις 25/04/2019 πραγματοποιήθηκε και η συγχώνευση του Αλεξανδρείου Τεχνολογικού Εκπαιδευτικού Ιδρύματος Θεσσαλονίκης, του Τεχνολογικού Εκπαιδευτικού Ιδρύματος Ανατολικής Μακεδονίας και Θράκης και του Τεχνολογικού Εκπαιδευτικού Ιδρύματος Κεντρικής Μακεδονίας με το Διεθνές Πανεπιστήμιο της Ελλάδος, όπως επίσης και η ίδρυση του Ελληνικού Μεσογειακού Πανεπιστημίου μετά την πανεπιστημιοποίηση του Τεχνολογικού Εκπαιδευτικού Ιδρύματος Κρήτης.
Με τον νόμο 4610/19 (ΦΕΚ 70 Α/19) το Τεχνολογικό Εκπαιδευτικό Ίδρυμα Δυτικής Ελλάδας καταργείται και οι σχολές ΣΤΕΓ&ΤΕΤΡΟΔ, ΣΔΟ και ΣΕΥΠ μαζί με τα τμήματα αυτών απορροφούνται από το Πανεπιστήμιο Πατρών, ενώ η ΣΤΕφ απορροφάται από το Πανεπιστήμιο Πελοποννήσου. Στις 25/04/2019, το Τεχνολογικό Εκπαιδευτικό Ίδρυμα Πελοποννήσου καταργείται ως αυτοτελές νομικό πρόσωπο και συγχωνεύεται με το Πανεπιστήμιο Πελοποννήσου.[1] Ο Νόμος αυτός έρχεται να ανανεώσει τον χάρτη της Τριτοβάθμιας Εκπαίδευσης δημιουργώντας, συγχωνεύοντας και καταργώντας σχολές και τμήματα. Η λειτουργία των περισσότερων τμημάτων αρχίζει από το ακαδημαϊκό έτος 2019-20.
Διάρθρωση των ΑΕΙ
Κάθε ΑΕΙ αποτελείται από σχολές. Η σχολή καλύπτει μια ενότητα συγγενών επιστημονικών κλάδων και εξασφαλίζει τη διεπιστημονική προσέγγιση, τη μεταξύ τους επικοινωνία και τον αναγκαίο, για τη διδασκαλία και την έρευνα, συντονισμό τους. Η σχολή εποπτεύει και συντονίζει τη λειτουργία των τμημάτων, σύμφωνα με τον κανονισμό σπουδών τους.
Οι σχολές διαιρούνται σε τμήματα. Δεν είναι δυνατή η ύπαρξη σχολής με λιγότερα από 2 τμήματα, εκτός από εξαιρετικές περιπτώσεις, όπου η αναγκαιότητα σύστασης σχολής με 1 τμήμα αιτιολογείται ειδικά από τη Σύγκλητο. Το τμήμα προάγει την επιστήμη, την τεχνολογία ή τις τέχνες στο αντίστοιχο επιστημονικό πεδίο, οργανώνει τη διδασκαλία στο πλαίσιο των προγραμμάτων σπουδών και εξασφαλίζει τη συνεχή βελτίωση της μάθησης σε αυτό.
Αποστολή των ΑΕΙ
Τα ΑΕΙ έχουν ως αποστολή:
α) να παράγουν και να μεταδίδουν τη γνώση με την έρευνα και τη διδασκαλία, να προετοιμάζουν τους φοιτητές για την εφαρμογή της στο επαγγελματικό πεδίο και να καλλιεργούν τις τέχνες και τον πολιτισμό,
β) να συμβάλλουν στη δια βίου μάθηση με σύγχρονες μεθόδους διδασκαλίας, περιλαμβανομένης και της διδασκαλίας από απόσταση, με βάση την επιστημονική και τεχνολογική έρευνα στο ανώτερο επίπεδο ποιότητας σύμφωνα με τα διεθνώς αναγνωρισμένα κριτήρια,
γ) να αναπτύξουν την κριτική ικανότητα και τις δεξιότητες των φοιτητών, να διαμορφώνουν τις απαραίτητες συνθήκες για την ανάδειξη νέων ερευνητών και να παρέχουν τις απαραίτητες γνώσεις και εφόδια στους αποφοίτους τους για την επιστημονική και επαγγελματική τους σταδιοδρομία.
δ) να ανταποκρίνονται στις αναπτυξιακές ανάγκες της χώρας, να προωθούν τη διάχυση της γνώσης και την ανάπτυξη των τεχνών, την αξιοποίηση των αποτελεσμάτων της έρευνας, καθώς και την καινοτομία, με προσήλωση στις αρχές της επιστημονικής δεοντολογίας, της βιώσιμης ανάπτυξης και της κοινωνικής συνοχής, καθώς και να συμβάλουν στο εθνικό σχέδιο για την παραγωγική ανασυγκρότηση της χώρας στην κατεύθυνση της αειφορίας,
ε) να προωθούν τη συνεργασία με άλλα εκπαιδευτικά ιδρύματα και ερευνητικούς φορείς στην ημεδαπή και την αλλοδαπή, την αποτελεσματική κινητικότητα του εκπαιδευτικού προσωπικού, των φοιτητών και των αποφοίτων τους, συμβάλλοντας στην ευρωπαϊκή και διεθνή ακαδημαϊκή κοινότητα,
στ) να συμβάλουν στη διαμόρφωση υπεύθυνων πολιτών, ικανών να ανταποκρίνονται στις απαιτήσεις όλων των πεδίων των ανθρώπινων δραστηριοτήτων με επιστημονική, επαγγελματική και πολιτιστική επάρκεια και υπευθυνότητα και με σεβασμό στις αξίες της δικαιοσύνης, της ελευθερίας, της δημοκρατίας, της κοινωνικής αλληλεγγύης. της ειρήνης και της ισότητας,
ζ) να αναπτύσσουν κοινούς, ανοικτούς πόρους στην εκπαίδευση, την έρευνα, την τεχνολογία και τον πολιτισμό.
Στο πλαίσιο της εκπαιδευτικής αποστολής τους τα ΑΕΙ παρέχουν ποιοτική και ολοκληρωμένη εκπαίδευση, σύμφωνα με τις τάσεις της σύγχρονης επιστήμης, της τεχνολογίας και των τεχνών. καθώς και της διεθνούς επιστημονικής πρακτικής. Στο πλαίσιο αυτό, τα Τ.Ε.Ι. εστιάζουν στις εφαρμογές των σύγχρονων επιστημών, της τεχνολογίας και των τεχνών, συνδυάζοντας την ανάπτυξη του κατάλληλου θεωρητικού υποβάθρου σπουδών με την υψηλού επιπέδου εργαστηριακή και πρακτική άσκηση.
Για την εκτέλεση της αποστολής τους, τα ΑΕΙ οργανώνονται και λειτουργούν με κανόνες και πρακτικές που διασφαλίζουν την τήρηση και προάσπιση ιδίως των αρχών:
α) της ελευθερίας στην έρευνα και τη διδασκαλία,
β) της ερευνητικής και επιστημονικής δεοντολογίας,
γ) της ποιότητας της εκπαίδευσης,
δ) της ποιότητας των υπηρεσιών τους, της αποτελεσματικότητάς και αποδοτικότητας στη διαχείριση του προσωπικού, των πόρων και των υποδομών τους,
ε) της διαφάνειας στο σύνολο των δραστηριοτήτων τους,
στ) της αμεροληψίας των οργάνων τους κατά την άσκηση του έργου τους και τη λήψη ατομικών και συλλογικών αποφάσεων,
ζ) της αξιοκρατίας στην επιλογή και εξέλιξη του προσωπικού τους,
η) της ίσης μεταχείρισης μεταξύ των φύλων και του σεβασμού κάθε διαφορετικότητας.
Εισαγωγή στα ΑΕΙ
Η εγγραφή σε προγράμματα προπτυχιακών σπουδών τμημάτων/μονοτμηματικών σχολών των ΑΕΙ γίνεται με 4 τρόπους:
α. Πανελλήνιες εξετάσεις
β. Ειδικές εισιτήριες εξετάσεις
γ. Κατατακτήριες εξετάσεις
δ. Μετεγγραφή
Πανελλήνιες εξετάσεις
Οι πανελλήνιες εξετάσεις διενεργούνται στην Γ΄ Τάξη Ημερησίου Γενικού Λυκείου και Ημερησίου Επαγγελματικού Λυκείου-Ομάδας Β΄ καθώς και στην Δ΄ Τάξη Εσπερινού Γενικού Λυκείου και Εσπερινού Επαγγελματικού Λυκείου-Ομάδας Β΄. Οι υποψήφιοι αυτών των κατηγοριών μπορούν να δηλώσουν στο μηχανογραφικό δελτίο τμήματα ΑΕΙ πανεπιστημιακού και τεχνολογικού τομέα.
Ειδικές εισιτήριες εξετάσεις
Ειδικές εισιτήριες εξετάσεις απαιτούνται για την εισαγωγή στα Τμήματα ή κατευθύνσεις Εικαστικών Τεχνών των Σχολών Καλών Τεχνών γιατί αυτές οι Σχολές / Τμήματα δεν υπάγονται στο σύστημα των Πανελληνίων Εξετάσεων. Οι εξετάσεις αυτές διενεργούνται στην κάθε Σχολή ξεχωριστά, σύμφωνα με Υπουργικές Αποφάσεις  και προκηρύσσονται από τα αρμόδια όργανα διοίκησης των εν λόγω Σχολών και Τμημάτων.
Επίσης, ειδικές εισιτήριες εξετάσεις διενεργούνται στην Γ΄ Τάξη Ημερησίου Επαγγελματικού Λυκείου-Ομάδας Α΄ καθώς και στη Δ΄ Τάξη Εσπερινού Επαγγελματικού Λυκείου-Ομάδας Α΄. Οι υποψήφιοι αυτών των κατηγοριών διεκδικούν θέσεις μόνο στα ΑΕΙ του τεχνολογικού τομέα.
Κατατακτήριες εξετάσεις
Οι κατατακτήριες εξετάσεις διενεργούνται σε κάθε τμήμα ΑΕΙ. Οι υποψήφιοι για κατάταξη είναι κάτοχοι πτυχίου ή διπλώματος ΑΕΙ της ημεδαπής ή ισότιμου τίτλου της αλλοδαπής. Σε ορισμένα τμήματα ΑΕΙ προβλέπεται δυνατότητα συμμετοχής σε κατόχους διπλώματος ανώτερης σχολής της ημεδαπής.
Όργανα Ιδρύματος
α. Σύγκλητος
β. Πρυτανικό Συμβούλιο
γ. Πρύτανης
δ. Αντιπρυτάνεις
Όργανα Σχολής
β. Κοσμητεία
Όργανα του Τμήματος
α. Συνέλευση
β. Διοικητικό Συμβούλιο
γ. Πρόεδρος
Όργανα Τομέα
α. Γενική Συνέλευση
Όργανα των Προγραμμάτων Μεταπτυχιακών & Διδακτορικών Σπουδών
α. Σύγκλητος Ιδρύματος
β. Συνέλευση Τμήματος / Ειδική Διατμηματική Επιτροπή / Ειδική Διιδρυματική Επιτροπή
γ. Συντονιστική Επιτροπή
δ. Επιτροπή Μεταπτυχιακών Σπουδών
ε. Διευθυντής
Διάρθρωση των Σπουδών
Οι σπουδές διαρθρώνονται σε 3 κύκλους: Ο πρώτος κύκλος σπουδών συνίσταται στην παρακολούθηση ενός προγράμματος σπουδών, περιλαμβάνει μαθήματα που αντιστοιχούν κατ' ελάχιστο σε 180 πιστωτικές μονάδες και ολοκληρώνεται με την απονομή τίτλου σπουδών. Κάθε ακαδημαϊκό έτος περιλαμβάνει εκπαιδευτικές δραστηριότητες που αντιστοιχούν σε 60 πιστωτικές μονάδες.
Ο δεύτερος κύκλος σπουδών συνίσταται στην παρακολούθηση προγράμματος μεταπτυχιακών σπουδών, περιλαμβάνει για κάθε πρόγραμμα σπουδών μαθήματα που αντιστοιχούν κατ' ελάχιστο σε 60 πιστωτικές μονάδες και ολοκληρώνεται με την απονομή Μεταπτυχιακού Διπλώματος Ειδίκευσης (ΜΔΕ), σύμφωνα με τα οριζόμενα στο οργανισμό κάθε ιδρύματος.
Ο τρίτος κύκλος συνίσταται στην παρακολούθηση προγράμματος διδακτορικών σπουδών, το οποίο περιλαμβάνει για κάθε πρόγραμμα σπουδών μαθήματα που αντιστοιχούν κατ' ελάχιστο σε 30 πιστωτικές μονάδες και την εκπόνηση διδακτορικής διατριβής. Ολοκληρώνεται σε κατ' ελάχιστο τρία έτη με την απονομή Διδακτορικού Διπλώματος (ΔΔ), σύμφωνα με τα οριζόμενα στον οργανισμό κάθε ιδρύματος.
Στον οργανισμό κάθε ιδρύματος ρυθμίζονται τα ειδικότερα θέματα οργάνωσης και λειτουργίας των κύκλων σπουδών, καθώς και οι όροι και οι προϋποθέσεις εφαρμογής μεθόδων εξ αποστάσεως εκπαίδευσης σε αυτούς.
Διδακτικό Έργο
Το διδακτικό έργο κατανέμεται σε εξαμηνιαία μαθήματα. Ως διδακτικό έργο θεωρείται:
α) η αυτοτελής διδασκαλία ενός μαθήματος,
δ) η επίβλεψη εργασιών ή πτυχιακών/διπλωματικών εργασιών και
ε) η οργάνωση σεμιναρίων ή άλλων ανάλογων δραστηριοτήτων που αποσκοπούν στην εμπέδωση των γνώσεων των φοιτητών.
Πρόγραμμα Σπουδών
Το πρόγραμμα σπουδών περιέχει τους τίτλους των υποχρεωτικών, των κατ' επιλογή υποχρεωτικών και των προαιρετικών μαθημάτων, το περιεχόμενό τους, τις εβδομαδιαίες ώρες διδασκαλίας τους, στις οποίες περιλαμβάνεται το κάθε μορφής επιτελούμενο διδακτικό έργο και τη χρονική αλληλουχία ή αλληλεξάρτηση των μαθημάτων. Περιέχει επίσης τα προσόντα και τις ειδικότητες του εκπαιδευτικού προσωπικού που απαιτούνται για την εφαρμογή του και την επίτευξή των μαθησιακών στόχων του.
Το περιεχόμενο του προγράμματος σπουδών καταρτίζεται από ειδική επιτροπή, η οποία αποτελείται από τουλάχιστον 5 καθηγητές της σχολής του οικείου γνωστικού πεδίου και συγκροτείται από τον κοσμήτορα και, εφόσον δεν πρόκειται για νέο πρόγραμμα σπουδών, τον πρόεδρο του τμήματος ή, σε περίπτωση συνεργασίας σχολών του ίδιου ΑΕΙ, από τους οικείους κοσμήτορες. Το περιεχόμενο του προγράμματος σπουδών εγκρίνεται από τον πρύτανη, ύστερα από εισήγηση της κοσμητείας ή των κοσμητειών και σύμφωνη γνώμη της Συγκλήτου. Με τον εσωτερικό κανονισμό ρυθμίζονται τα θέματα που αφορούν τη συγκρότηση της επιτροπής, καθώς και οι προϋποθέσεις και η διαδικασία της κατ' έτος αναθεώρησης επιμέρους πτυχών του περιεχομένου του προγράμματος σπουδών.